ФОРМИ НА ОБУЧЕНИЕ

в НУ „Васил Левски“ град Вършец

за учебната 2022-2023 година

Формите на обучение са съгласно чл. 106, ал. 1, от Закона за предучилищното и училищното образование.

Раздел I. Общи положения

Училищното обучение в НУ „Васил Левски“ се осъществява в дневна, индивидуална, самостоятелна или комбинирана форма на обучение.

Формата на обучение се избира от ученика при условията на чл. 12, ал. 2 на ЗПУО, и не може да се обучава в две или повече форми на обучение едновременно.

Формата на обучение се препоръчва от екипа за подкрепа за личностно развитие за:

ученик, ненавършил 16 години, чиято възраст надхвърля с повече от три години възрастта за съответния клас;

лице, навършило 16 години, което постъпва за първи път в училище;

лице, прекъснало обучението си за повече от три последователни учебни години;

лице, което не може успешно да завърши един и същ клас повече от три учебни години;

ученик, който променя формата на обучение в случаите по чл. 112, ал. 5 от ЗПУО;

ученик със специални образователни потребности.

За записване или промяна на формата на обучение за конкретна учебна година ученикът при условията на чл. 12, ал. 2 на ЗПУО подава заявление до директора.

За записване на ученика в индивидуална и самостоятелна форма на обучение директорът на училището издава заповед.

Ученици, които се обучават в дневна, индивидуална и самостоятелна форма на обучение, могат да променят формата на обучението си преди началото на учебната година. Промяната на формата на обучение се допуска и по време на учебната година, когато се преминава:

от дневна в индивидуална или самостоятелна форма на обучение;

от индивидуална към дневна форма на обучение.

Извън тези случаите промяна на формата на обучение се разрешава от началника на регионалното управление на образованието по подадено заявление от родителя/настойника или по искане на директора на училището.

Раздел II. Организация на формите на обучение

Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети или модули. В дневната форма на обучение се включват и дейностите по целодневна организация на учебния ден, спортните дейности и часа на класа.

Обучението в самостоятелна ивиндивидуална форма се организира за отделен ученик.

Комбинираната форма включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.

Индивидуалната форма включва индивидуални учебни часове и текущо оценяване, или изпити за определяне на срочна или годишна оценка. Обучението се провежда в училище по индивидуален учебен план.

Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план.

Формите на обучение са приети на заседание на Педагогическия съвет с протокол

№ 06/01.09.2022 г. и е утвърден със заповед на директора № 302/07.09.2022 г.

Формите на обучение се публикуват на интернет страницата на училището и се актуалзират ежегодно.